ગ્રાસ રૂટ પર ભાજપને પ્રભાવશાળી દેખાડવા અને ભાજપના કાર્યકરોને વધારે એક્ટિવ કરવા માટે આગામી દિવસોમાં જિલ્લા તાલુકાના પંચાયતના સભ્યોને પણ અભ્યાસવર્ગ યોજાશે. ત્યારબાદ અન્ય કાર્યકરોને લોકસભા વિધાનસભા કક્ષાએ મોકલાશે. આ સાથે જ તેમણે જણાવ્યું કે, ભાજપ દ્વારા વિસ્તાર યોજનાનું આયોજન લોકસભા ચૂંટણીને લઇને હાથ ધરવામાં આવ્યુ છે. લોકસભાની ચૂંટણીના પડઘમ વાગી રહ્યા છે અને નજીકના જ ભવિષ્યમાં ચૂંટણી આવનારી છે. ભાજપે અગાઉથી જ તૈયારીઓ આરંભી છે, જેના ભાગરૂપે આજરોજ એક ખાસ બેઠકનું આયોજન ગાંધીનગર ખાતે કરવામાં આવ્યું હતું. આ બેઠકમાં 2019 માટેની પૂર્વ તૈયારીઓ અંગે ખાસ ચર્ચા કરવામાં આવી હતી. ભાજપની પરિસ્થિતિ ગ્રામ્ય વિસ્તારમાં વધારે ખરાબ અને ચિંતાજનક હોવાના કારણે હવે ભાજપે ગ્રામ્ય વિસ્તાર અને નગરપાલિકા વિસ્તારમાં પોતાનો દેખાવ ઉજ્જવળ કરવા માટેની કવાયત હાથ ધરી છે.